# Cantó del Riberal

El cantó del Riberal és una divisió administrativa francesa, situada a la Catalunya del Nord, al departament dels Pirineus Orientals, creat pel decret del 26 de febrer de 2014 i que entrà en vigor després de les eleccions municipals de 2015. És el número 14 dels cantons actuals de la Catalunya del Nord.

## Composició

* Bao
* Baixàs
* Calce
* Paretstortes
* Pesillà de la Ribera
* Sant Esteve del Monestir
* Vilanova de la Ribera

## Història

A les eleccions departamentals franceses de 2015 va entrar en vigor una nova redistribució cantonal, definida pel decret de 26 de febrer de 2014, en aplicació de les lleis del 17 de maig de 2013 (loi organique 2013-402 i loi 2013-403). A partir d'aquestes eleccions els consellers departamentals són escollits per escrutini majoritari binominal mixt. Des d'aquestes eleccions els electors de cada cantó escullen dos membres de sexe diferent al consell departamental, nova denominació del consell general, i que es presenten en parella de candidats. Els consellers departamentals són escollits per sis anys en escrutini binominal majoritari a dues voltes; per l'accés a la segona volta cal un 12,5% dels vots inscrits en la primera volta. A més es renoven la totalitat de consellers departamentals. El nou sistema de votació requeria una redistribució dels cantons, i el nombre es va reduir a la meitat arrodonit a la unitat senar superior si el nombre no és sencer senar, així com unes condicions de llindar mínim. Als Pirineus Orientals el nombre de cantons passaria de 31 a 17.
El nou cantó del Riberal és format amb comunes dels antics cantons de Sant Esteve del Monestir (5 comunes), de Ribesaltes (1 comuna) i de Millars (1 comuna). El territori forma part del districte de Perpinyà. La seu del cantó és a Sant Esteve del Monestir.

## Consellers generals

Al final de la primera volta de les eleccions departamentals franceses de 2015 hi havia passat dos binomis: Nathalie Piqué i Robert Vila (Unió de Dreta, 33,41%) i Anne-Marie Lahaxe i Bruno Le Maire (FN, 32,78%). La taxa de participació fou del 55,07% (9.986 votants sobre 18.133 inscrits) contra el 55,72% a nivell departamental i 50,17% a nivell nacional. En la segona volta, Nathalie Piqué i Robert Vila (Unió de Dreta) foren elegits amb el 58,55% dels vots emesos i amb una taxa de participació del 57,58% (5.398 vots de 10.438 votants i 18.133 inscrits).

## Vegeu també

* Riberal del Tet

## Referències

* ↑ Decret n. 2014 -262 de 26 de febrer de 2014 sobre la delimitació dels cantons al departament dels Pirineus Orientals.
* ↑ Llei 2013-403 del 17 de maig de 2013 relativa a l'elecció dels consellers departementals, dels consellers municipala i dels consellers comunitaris, i modificant el calendari electoral JORF 0114 de 18 de maig de 2013 p.8242
* ↑ Article 4 de la llei del 17 de maig de 2013 modificant l'article L 191 -1 del codi electoral.
* ↑ Resultats de la primera volta pel cantó dels Aspres al web del Ministeri de l'Interior, consultat el 27 de març de 2015
* ↑ Resultats de la primera volta al departement dels Pirineus Orientals al web del Ministeri de l'Interior, consultat el 27 de març de 2015
* ↑ Resultats de la primera volta arreu de França al web del Ministeri de l'Interior, consultat el 27 de març de 2015
* ↑ Resultats de la segona volta pel cantó dels Aspres al web del Ministeri de l'Interior, consultat el 27 de març de 2015